કેન્દ્ર સરકારનાં ઇલેક્ટ્રોનિક્સ અને આઇટી મંત્રાલય દ્વારા વ્હોટસ એપના ટોચના પદાધિકારીઓ સમક્ષ નારાજગી વ્યક્ત કરતાં જણાવાયું છે કે ફેસબૂકની માલિકીની વ્હોટસ એપ કંપની તેના પ્લેટફોર્મ થકી ફેલાતા મેસેજીસ અંગે પોતાની જવાબદારીમાંથી છટકી શકે નહીં. વિવિધ રાજ્યોમાં આવા મેસેજીસના કારણે સર્જાયેલા હિંસાના બનાવોને દુ:ખદ અને ભારે અફસોસજનક ગણાવતાં મંત્રાલયે એક નિવેદનમાં જણાવ્યું હતું કે આવા ઉશ્કેરણીજનક મેસેજીસ ફેલાવવા માટે વ્હોટસ એપ જેવાં માધ્યમોનો સતત થઇ રહેલો દુરૂપયોગ બહુ ચિંતાની બાબત છે. .